139. löggjafarþing 2010–2011.

Þskj. 289 — 85. mál.

Svar

heilbrigðisráðherra við fyrirspurn Jóns Gunnarssonar um kostnað við flutning sjúklinga á milli heilbrigðisstofnana.

Fyrirspurnin hljóðar svo:

Hver var kostnaður við flutning sjúklinga á milli heilbrigðisstofnana árin 2007, 2008 og 2009, sundurliðað eftir heilbrigðisumdæmum og heilbrigðisstofnunum?

Flutningar sjúklinga milli heilbrigðisstofnana eru með sjúkrabifreiðum og sjúkraflugvél
um. Í undantekningartilvikum eru notaðar þyrlur. Starfsmenn, tæki og búnaður til sjúkraflutn
inga er notaður jöfnum höndum til þessara flutninga og annarra almennra sjúkraflutninga.

Fjölmargir aðilar koma að rekstri sjúkraflutninga. Má þar nefna:

1.	heilbrigðisstofnanir og slökkvilið sveitarfélaga sem leggja til mannafla í sjúkraflutnings
þjónustuna,

2.	Rauða kross Íslands (RKÍ) sem rekur sjúkrabifreiðarnar,

3.	flugfélög sem eiga og reka flugvélar sem notaðar eru til sjúkraflugs og

4.	Landhelgisgæsluna sem rekur þyrlur sem sinna aðkallandi sjúkraflugi.

Heildarfjöldi flutninga milli stofnana á ári liggur fyrir í gögnum frá RKÍ (úr skrám Neyðar
línunnar ohf.) og hjá flugrekendum sjúkraflugvéla. Kostnaði við millistofnanaflutninga er hins vegar einungis að litlu leyti haldið aðgreindum frá kostnaði við almenna sjúkraflutninga í bókhaldi þeirra aðila sem koma að þessum rekstri. Í meðfylgjandi töflu er reynt að nálgast heildarkostnað við millistofnanaflutninga frá hverri stofnun með því að deila heildarkostnaði einstakra aðila hlutfallslega niður á stofnanirnar. Er þar byggt á heildarfjölda millistofnana
flutninga og einnig á greiðslum heilbrigðisstofnana til RKÍ vegna þessara flutninga.

Í meðfylgjandi töflu er gengið út frá skipulagi heilbrigðisstofnana eins og það er nú. Tafl
an sýnir kostnað ríkisins við flutningana, sem fenginn er með framangreindri nálgunaraðferð. Einstaklingar bera ekki beinan kostnað af flutningi milli stofnana. Tæpur þriðjungur kostn
aðar við millistofnanaflutninga er vegna sjúkraflugs.